VENDIM
Nr. 753, datë 30.11.2019

PËR PËRKRAHJEN SOCIALE DHE FINANCIARE TË FAMILJEVE TË VIKTIMAVE TË TËRMETIT TË DATËS 26.11.2019

Në mbështetje të nenit 100 të Kushtetutës, të pikës 5, të nenit 41, të ligjit nr. 45/2019, “Për mbrojtjen civile”, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 99/2018, “Për buxhetin e vitit 2019”, të ndryshuar, me propozimin e ministrit të Shëndetësisë dhe Mbrojtjes Sociale dhe të ministrit të Financave dhe Ekonomisë, Këshilli i Ministrave

VENDOSI:

[bookmark: _GoBack]1. Secilës prej familjeve të viktimave të tërmetit të datës 26.11.2019 t’i akordohet shuma prej 1 000 000 (një milion) lekësh, në formën e ndihmës financiare. 
2. Shpenzimet e varrimit e të ceremonisë mortore, për të gjitha viktimat e tërmetit të datës 26.11.2019, të përballohen nga buxheti i shtetit. 
3. Efekti financiar përballohet nga buxheti i miratuar për vitin 2019 për Ministrinë e Shëndetësisë dhe Mbrojtjes Sociale. 
4. Ngarkohen Ministria e Shëndetësisë dhe Mbrojtjes Sociale dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

